ОБРАЗЛОЖЕЊЕ

На основу чл. 44 Статута ЈП за стамбене услуге "Нишстан" Ниш, Надзорни одбор Предузећа је донео Одлуку број 01-3588/1-3 од 23.06.2015. године којом је усвојио Извештај о пословању са финансијским извештајем ЈП за стамбене услуге "Нишстан" Ниш за 2014. годину и доставио га оснивачу ради разматрања и усвајања.

 У 2014. години ЈП за стамбене услуге "Нишстан" Ниш је планирало пословне приходи у износу од 240.840.000,00 динара, а реализовано је 186.312.212,00 динара, што је 77,36%. У 2013. години реализовани пословни приходи износе 192.611.887,00 динара, а у 2014. години 186.132,212. 00 динара, што је 3,38 % мање у односу на 2013. године .

 У 2014. години ЈП за стамбене услуге "Нишстан" Ниш је планирало пословне расходе у износу од 233.833.675,00 динара, a реализовано је 187.336.402,00 динара, што је 80,12%. У 2013. години реализовани пословни расходи износе 193.787.523,00, а у 2014. години 187.336,00 динара, што је 3,44% мање у односу на 2013. години .

 У 2014. години ЈП за стамбене услуге "Нишстан" Ниш је планирало зараду, накнаду и личне расходе у износу од 145.886.676,00 динара, а реализовано је 139.492.928,00 динара, што је 95,62%. У 2013.години реализована зарада, накнада и лични расходи износе 141.045.370,00 динара, а у 2014. години 139.492.928,00 динара, што је 1,1% мање у односу 2013. године.

 Остварена добит у 2013. години износи 522.450,00 динара, а у 2014. години 608.755,00 динара, што је 16,52% веће остварење добити у 2014. години у односу на 2013. годину.

Реализован физички обим активности у 2014. години је базиран на оствареним резултатима кроз следеће Програме:

1.Програм хитних интервенција;

2. Програм текућег одржавања;

3.Програм инвестиционог одржавања према скупштинама станара ;

4. Програм инвестиционог одржавања према трећим лицима и

5. Посебни програми из буџета Града Ниша.

Програмом пословања ЈП за стамбене услуге "Нишстан" Ниш за 2014. годину планиран је наставак реализације Пројеката, везаних за санацију равних кровова, уређење фасада и рушење бесправно изграђених објеката. Средства за реализацију ових програма требало је обезбедити из буџета Града у укупном износу од 11.000.000. динара и то 5.000.000 динара за равне кровове и 6.000.000 динара за фасаде, али ови Програми због недостатака средстава нису реализовани у 2014.години. По Програму рушења бесправно изграђених објеката, планирано је да се у 2014.години издвоји из буџета Града 9.500.000 динара али исти такође није реализован.

 Такође на финансијски резултат је утицала и чињеница да у 2014. години нису реализоване активности на покретању инвестиција на локацији „Марко Орешковић“ и друга фаза изградње пословно – стамбеног објекта „Александрија“, јер није окончан поступак експрипријације, израда урбанистичког пројекта и пројектне документације за локацију "Марко Орешковић" и реконструкција таванског простора на локацији "Александрија".

 Како није дошло до реализације напред наведених активности, односно нису остварени приходи по овом основу, изостала је и набавка материјала и резервних делова потребних за њихову реализацију.

 На крају 2014. године је укупано било 179 запослених, од чега је 166 запослених на неодређено, а 13 је запослених на одређено време. У току 2014. године нису повећаване зараде, а остварена просечна зарада (бруто 1) износи 52.035 динара.Укупно издвајање на име зарада запошљених радника планирано је за 2014.годину у износу од 115.951.224 динара. Маса је одређена на основу исплаћене зараде у 2013.године увећана за 2%. У току 2014.године није вршено повећање зарада па је укупно исплаћена маса 111.772.063 динара мања од планиране која износи 115.951.224,00 динара.

Тренутна задуженост ЈП „Нишстан“ се односи на коришћење дозвољених минуса по текућем рачуну код пословних банака у укупном износу од 9.000.000,00 динара.

Узимајући у обзир чињеницу да је било потешкоћа у реализацији планских докумената због недостатка финансијских средстава, посебно у делу реализације посебних програма који се финансирају из буџета Града Ниша, ради одржавања кључних делатности Предузећа, приступило се проналажењу нових извора прихода, али је дошло и до одлагања набавке опреме која је планирана за побољшање процеса рада у Предузећу. Такође је уз уштеде у свим сферама пословања, као резултат наведених активности, на крају пословне године остварен позитиван финансијски резултат.

 Имајући у виду да је Извештај о пословању са финансијским извештајем ЈП за стамбене услуге "Нишстан" Ниш за 2014. годину сачињен у складу са важећим законским прописима, циљевима садржаним у оснивачком акту јавног предузећа и пратећом нормативом, Управа за имовину и инспекцијске послове предлаже доношење решења као у диспозитиву.

Шеф Одсека :

Помоћник начелника:

 **УПРАВА ЗА ИМОВИНУ И**

 **ИНСПЕКЦИЈСКЕ ПОСЛОВЕ**

 **НАЧЕЛНИК**

 **Љубиша Јанић, дипл. правник**